ในวันที่ 1 เมษายน ค.ศ. 1947 พระสวามีของพระนางฟรีแดรีกีได้ขึ้นครองราชสมบัติพระนาม สมเด็จพระเจ้าปัฟโลสแห่งกรีซ พระนางได้รับการสถาปนาเป็นสมเด็จพระราชินี ความไม่มั่นคงของการเมืองคอมมิวนิสต์ในทางเหนือของกรีซนำไปสู่ สงครามกลางเมืองกรีซ กษัตริย์และพระราชินีได้เสด็จไปยังทางตอนเหนือของกรีซภายใต้การรักษาความปลอดภัยอย่างเข้มงวดเพื่อร้องขอความจงรักภักดีในฤดูร้อน ค.ศ. 1947